text: اس موقع پر تقریر کرتے ہوئے صدر جمہوریہ نے وہاں موجود تمام حاضرین پر زور دیاکہ آئین ہند کی مالا مال تاریخ اور تعلیمی وراثت کے ناطے وہ بھارتی یونیورسٹیوں کے مستقبل کے بارے میں سوچیں ۔ انہوں نے کہا کہ ہم ٹیگور جیسے عظیم فلسفی اور مفکر کی اصلاحات سے تحریک حاصل کر کے کچھ زیادہ بہتر کر سکتے ہیں ،جنہوں نے تمام بنی نوع انسان کے لئے سچائی کے حصول اور اعلیٰ تعلیم و تحقیق کی قدیم بدھ روایات کو جاری کرنے کی مشترکہ کوشش کی ۔ چونکہ ہماری ’’ مستقبل کی دانش گاہیں ‘‘ ادارہ جاتی درجہ بندی میں عالمی مسابقت کے پس منظر میں اپنی شناخت بنانے کے لئے کوشاں ہیں لہذا ہمیں یہ امر فراموش نہیں کرنا چاہئیے کہ ’’ عالمی درجے اور عالمی ذہنیت کی حامل ‘‘ دانش گاہوں میں کیا فرق ہے ۔